CELEX: 31971R0801
Language: el
Date: 1971-04-19 00:00:00
Title: Κανονισμός (ΕΟΚ) αριθ. 801/71 της Επιτροπής της 19ης Απριλίου 1971 περί εξουσιοδοτήσεως των κρατών μελών να λαμβάνουν μέτρα παρεκκλίσεως για ορισμένα κριτήρια κανόνων ποιότητας που εφαρμόζονται κατά τις εξαγωγές προς τρίτες χώρες νωπών κομμένων ανθέων

Avis juridique important

|

31971R0801

Κανονισμός (ΕΟΚ) αριθ. 801/71 της Επιτροπής της 19ης Απριλίου 1971 περί εξουσιοδοτήσεως των κρατών μελών να λαμβάνουν μέτρα παρεκκλίσεως για ορισμένα κριτήρια κανόνων ποιότητας που εφαρμόζονται κατά τις εξαγωγές προς τρίτες χώρες νωπών κομμένων ανθέων  

Επίσημη Εφημερίδα αριθ. L 088 της 20/04/1971 σ. 0007 - 0007 Φινλανδική ειδική έκδοση: Κεφάλαιο 3 τόμος 3 σ. 0187  Δανική ειδική έκδοση: Σειρά I Κεφάλαιο 1971(I) σ. 0213  Σουηδική ειδική έκδοση: Κεφάλαιο 3 τόμος 3 σ. 0187  Αγγλική ειδική έκδοση: Σειρά I Κεφάλαιο 1971(I) σ. 0237  Ελληνική ειδική έκδοση: Κεφάλαιο 03 τόμος 6 σ. 0181  Ισπανική ειδική έκδοση: Κεφάλαιο 03 τόμος 4 σ. 0176  Πορτογαλική ειδική έκδοση : Κεφάλαιο 03 τόμος 4 σ. 0176 

ΚΑΝΟΝΙΣΜΟΣ (ΕΟΚ) αριθ. 801/71 ΤΗΣ ΕΠΙΤΡΟΠΗΣ της 19ης Απριλίου 1971 περί εξουσιοδοτήσεως των Κρατών μελών να λαμβάνουν μέτρα παρεκκλίσεως για ορισμένα κριτήρια κανόνων ποιότητος που εφαρμόζονται κατά τις εξαγωγές προς τρίτες χώρες νωπών κομμένων  ανθέωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 234/68 του Συμβουλίου της 27ης Φεβρουαρίου 1968 περί συστάσεως κοινής οργανώσεως αγοράς στον τομέα των ζώντων φυτών και των προϊόντων ανθοκομίας(1),  τον κανονισμό (ΕΟΚ) αριθ. 316/68 του Συμβουλίου της 12ης Μαρτίου 1968 περί καθορισμού των κανόνων ποιότητος για τα νωπά κομμένα άνθη και τα νωπά φυλλώματα(2), και ιδίως το άρθρο 2 παράγραφος 2,  Εκτιμώντας:  ότι κατά τους όρους του άρθρου 2 παράγραφος 2 του κανονισμού (ΕΟΚ) αριθ. 316/68 τα Κράτη μέλη δύνανται να εξουσιοδοτούνται να λαμβάνουν μέτρα παρεκκλίσεως για ορισμένα κριτήρια των κανόνων ποιότητος για να επιτραπεί στους εξαγωγείς να ικανοποιούν τις  εμπορικές απαιτήσεις ορισμένων τρίτων χωρών- ότι οι διατάξεις των κανόνων ποιότητος που αφορούν την παρουσίαση των κομμένων ανθέων δεν επιτρέπουν σε όλες τις περιπτώσεις την ικανοποίηση των εμπορικών απαιτήσεων μερικών τρίτων χωρών- ότι αυτές οι εμπορικές απαιτήσεις είναι σταθεράς και μονίμου  φύσεως- ότι, ως εκ τούτου, πρέπει να δοθεί στα Κράτη μέλη, χωρίς χρονικό προσδιορισμό, η εξουσιοδότηση να τις ικανοποιήσουν,  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Ζώντων Φυτών και Προϊόντων Ανθοκομίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Κατά την εξαγωγή κομμένων ανθέων προς τις Ηνωμένες Πολιτείες της Αμερικής και τον Καναδά, τα Κράτη μέλη εξουσιοδοτούνται να λαμβάνουν αναιρετικά μέτρα των διατάξεων που αναφέρονται στο κεφάλαιο VI υπό Α) του παραρτήματος I του κανονισμού (ΕΟΚ)  αριθ. 316/68.   Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Απριλίου 1971.  Για την Επιτροπή Ο Πρόεδρος Franco M. MALFATTI  (1) ΕΕ αριθ. Ν 55 της 2.3.1968, σ. 1.  (2) EΕ αριθ. Ν 71 της 21.3.1968, σ. 8.